text: L'Informatiu 2 - 19/02/2018 - RTVE.es
  La situació política a Catalunya va marcar part de la primera entrevista que Pedro Sánchez va donar des que és president del govern. Davant les càmeres de TVE va confirmar que pretén reunir-se amb el president de la Generalitat a principis de juliol i es va mostrar favorable al trasllat a Catalunya dels polítics independentistes en presó preventiva. / En línia amb el President del Govern, el ministre de l'interior, Grande-Marlaska ha dit avui a TVE que el trasllat dels polítics independentistes a presons catalanes seria el més adequat. El ministre ha volgut deixar clar que en cap cas seria ni un gest ni un privilegi.
  El que no està clar ara mateix es si el president de la Generalitat coincidirà aquest divendres a Tarragona amb Sánchez i el rei Felip sisè en la inauguració dels Jocs del Mediterrani. L'executiu manté la incertesa sobre si hi anirà o no. La portaveu del govern assegura que no hi ha normalitat en la relació de la Generalitat amb la corona i que persistex el malestar pel discurs del monarca del 3 d'octubre. Sobre la trobada amb el president Sánchez, l'executiu de Torra diu que no n'hi ha prou amb la voluntat d'acostar els presos i insta al govern a anar al fons de la qüestió./ Qui ja ha dit que no anirà a Tarragona és el president del Parlament.
  Operació del Mossos d'Esquadra contra una banda de joves que es dedicava presumptament a robar comerços i domicilis a Barcelona./ Els apartaments turístics legals generen 118 milions d'euros anuals entre salaris i cotitzacions a la seguretat social i 8 de cada 10 llocs de treball són fixes.
  Al Barça l'atenció avui era en la presentació de l'exjugador del club, Eric Abidal com a nou secretari tècnic. Però ha quedat en segon terme perquè encara cueja l'anunci de la continuïtat de Griezmann a l'Atlètic de Madrid./ Divendres comencen a Tarragona els 28ens Jocs Mediterranis i tot està a punt per la cerimònia d'inauguració.
  Quatre anys després del seu últim disc, la cantant i compositora britànica JESSIE J torna a Barcelona amb el seu nou treball, R.O.S.E. publicat en 4 parts en format digital.